NaiveNeuron/SloPal huggingface dataset:
Viskupič, Marián, poslanec NR SR (2020-06-09):
Ďakujem pekne za všetky reakcie. No, ono by to chcelo čísla, chcelo by to čas, v dvoch minútach sa to ani nedá alebo minimálne ja to nedokážem, tak skúsim aspoň reagovať, čo stihnem. Pán kolega Juraj Gyimesi, no takto, ruka trhu. Ruka trhu sa napríklad úplne správne vysporiadala s nočným predajom v hypermarketoch. Pamätáme si, voľakedy boli hypermarkety otvorené v noci, nebolo treba to zákonom zakázať. Ono to vlastne tým vývojom, ľudia sa rozhodli, že v noci je skutočne lepšie spať alebo venovať sa rodine, a ten záujem prestal, tým pádom vlastne nočný, nočný predaj skončil. Dnes nenájdete, nenájdete otvorený žiadny hypermarket, dokonca ani lekárne už. A takto niečo, to funguje vlastne aj, aj s týmito víkendami, resp. nedeľami. Človek je tvor lenivý, človek pracuje nie preto, že chce, ale z veľkého percenta preto, lebo musí, a ak bude naša životná úroveň stúpať, stále viacej ľudí bude chcieť radšej oddychovať a venovať sa rodine, ako pracovať. Toto napríklad dokazujú aj štatistiky. Za posledné dva-tri roky podiel víkendovej práce na Slovensku klesol. Stále sme, ešte stále asi 2 % nad európskym priemerom, ale asi o 2,5 % už klesla víkendová práca, takže my zasa, my máme správne smerovanie. Stále menšie množstvo našich občanov pracuje v nedeľu. Čiže tu si myslím, že tú neviditeľnú ruku trhu nechajme pracovať a nemusíme hľadať zákonné regulácie, ktoré to, ktoré to teda zabezpečia. Ja si myslím, že práve aj smerom ku kríze my potrebujeme uvoľňovať regulácie, rušiť byrokraciu, zvyšovať konkurencieschopnosť, nie vymýšľať nové, nové kolo regulácií, ktoré vytvoria snahu, ako ich obísť, a potom ďalšie, ďalšie vylepšenia tých regulácií. Takže nechajme tú ruku... (Prerušenie vystúpenia časomerom.)
Raši, Richard, poslanec NR SR (2016-05-17):
Ďakujem pekne, pán predsedajúci. Zvolávam výbor, mandátový a imunitný výbor kvôli tragickej udalosti, ktorá sa udiala, na zajtra 18. mája o 8.45 v priestoroch výboru. Ďakujem veľmi pekne. Mandátový a imunitný výbor zajtra 8.45 ráno. Ďakujem.
Pellegrini, Peter, podpredseda NR SR (2020-07-23):
Ďalší v rozprave, pán poslanec Kmec. Pripraví sa pán poslanec Jarjabek.
Martvoň, Anton, poslanec NR SR (2012-05-11):
Ďakujem pekne. Pán poslanec, ja by som ťa chcel iba upozorniť na to, že programové vyhlásenie vlády je programovým vyhlásením vlády, nie poslancov Národnej rady, čiže chcem teba iba poprosiť, vyčkaj, keď bude vláda prichádzať s konkrétnymi riešeniami, návrhmi zákonov, a tam to budeš môcť potom odborne ovplyvňovať aj s vašimi nápadmi. Na druhej strane by som chcel poukázať ešte na niečo, čo mňa ako veriaceho už dávno učili, a učili ma, že nehovor meno Božie nadarmo, a ja to už začínam vnímať v tvojom podaní ako nejaké klišé alebo rečnícku frázu, ktorú stále používaš, čiže, prosím ťa, maj úctu k menu Božiemu a nehovor ho nadarmo. Čo sa týka pána Richtera, čo si spomínal, ja si pána Richtera ako ministra veľmi vážim a dovolím si iba povedať toľko k tomu, že to, čo sa tu deje na Slovensku, je bohapusté ohováranie, ktoré je už v trestnoprávnej rovine. No a vo vzťahu k platom zdravotných sestier, no tam môžem iba povedať a súhlasiť s tebou, že pán Uhliarik proste celé Slovensko i zdravotné sestry zaviedol a zavádza ich aj teraz. Ďakujem.
Vitteková, Anna, poslankyňa NR SR (2013-09-25):
Teraz budeme hlasovať o pozmeňujúcom návrhu pána poslanca Viskupiča.
Bugár, Béla, podpredseda NR SR (2011-03-31):
Pán poslanec Saloň, nech sa páči.
P. Hrušovský, predseda NR SR: (2004-10-26):
Nech sa páči, pán minister.
Osuský, Peter, poslanec NR SR (2020-06-09):
Áno, tak len chcem tým povedať, že tá selektívna vyberavosť toho, čím argumentujem, je príznačná pre túto debatu, pretože, ešte raz vám hovorím, vy sa o tie čašníčky a výčapníkov programovo nestaráte. (Reakcia z pléna.)
L. Miklós, minister životného prostredia SR: (2005-11-09):
Vážená Národná rada, ide o naše pristúpenie do organizácie EUMETSAT, čo je budúci vývoj meteorologických služieb. Nie je možné z toho ustúpiť. Každý európsky štát je v tejto organizácii. Takže prosím vás o súhlas na pristúpenie. Ďakujem pekne.
Krúpa, Juraj, poslanec NR SR (2021-05-12):
Ďakujem veľmi pekne. Ako ste už spomenuli, je to druhé čítanie, takže v mojom úvode sa budem snažiť byť stručný. V podstate vychádzame z toho, že v súčasnosti chýba nejaká jasná právna úprava zameraná na boj proti šikane v kybernetickom priestore. V praxi teda funguje tak, že sa obete šikanózneho správania agresora vedia svojich práv domôcť len v tom prípade, ak sa jeho správanie podarí podradiť pod niektorú z už existujúcich skutkových podstát trestného činu alebo priestupku. Ako príklad uvedieme nebezpečné prenasledovanie, vydieranie, sexuálne zneužívanie, ohováranie, výroba detskej pornografie, priestupok proti občianskemu spolunažívaniu alebo proti majetku a ďalšie. Žiaľ, tento trend kyberšikany je aj u nás na Slovensku rastúci, preto je potrebné začať konať razantne a chrániť nielen seba, ale hlavne naše deti a ich psychický vývoj aj v týchto náročných časoch. Preto sme sa rozhodli podať tento návrh novely Trestného zákona, ktorý definuje kyberšikanu ako trestný čin, respektíve prečin, ktorý môže vinníkov trestať až do výšky odňatia slobody do troch rokov. Zámerom ale, samozrejme, nie je ľudí trestať, ale odstrašiť pred takýmto konaním. Ďakujem veľmi pekne a ako prvý sa hlásim hneď do rozpravy.
Paška, Pavol, predseda NR SR (2012-11-06):
Hlasujeme. (Hlasovanie.) 132 prítomných, 131 bolo za, 1 sa zdržal. Návrh sme pridelili výborom a určili lehotu na prerokovanie. Ďakujem pekne. Ešte vás poprosím, pán poslanec, uviesť hlasovanie v prvom čítaní o návrhu pánov poslancov Mikuláša Hubu, pani poslankyne Evy Horváthovej a pána poslanca Miroslava Kadúca na vydanie zákona č. 372/1990 Zb. o priestupkoch. Je to tlač 255. (Hlasovanie o návrhu poslancov Národnej rady Slovenskej republiky Mikuláša Hubu, Evy Horváthovej a Miroslava Kadúca na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 255.)
Osuský, Peter, poslanec NR SR (2017-05-10):
Ďakujem pekne, pani predsedajúca. No tak ako povedali obidvaja predrečníci, so všetkým, čo povedali, môžem súhlasiť. Treba podčiarknuť, že, chvalabohu, medzi štandardnými – aj keď toto slovo je v našej politickej hantírke trošku sprofanované – stranami hádam bude tak ako na eurovýbore panovať zhoda v tomto bode. A myslím si, že tak ako povedal kolega Dostál, zhoda má panovať vôbec v bode zabezpečenia obranyschopnosti Európy solídnym plnením všetkých záväzkov, ktoré z nášho členstva či v Európskej únii, alebo v NATO vyplývajú. V tomto zmysle má pán minister obrany moju a možno nepochybne i kolegu Dostála plnú podporu pri predkladaní návrhov na dôvodné zvýšenie rozpočtu na obranu, pretože – tak ako zaznelo – obranyschopnosť Slovenska ako odtrhnutej jednotlivej krajiny je absolútne nezmyselná. Dovolím si historicky zalistovať v citáte, keď sa prezident Tiso v roku ´39/´40 spýtal ministra obrany Čatloša, koľko vydržíme, keď Maďari vyrazia, Čatloš mu odpovedal: „Tri týždne.“ Treba povedať, že dnes je svet inak rozdelený, ale ilúzie, ktoré vzbudzujú niektorí totálni šialenci, že Slovensko má nádej byť obranyschopné ako také, resp. chrániť sa neutralitou, sú tak donebavolajúce hlúposti, že každý normálny človek musí stáť na presne opačnej pozícii, na kolektívnej bezpečnosti civilizovaných demokratických... (Prerušenie vystúpenia časomerom.)
A. Belousovová, podpredsedníčka NR SR: (2008-07-02):
vládnom návrhu zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení zákona č. 351/2005 Z. z. Vládny návrh zákona ste dostali pred prvým čítaním ako tlač 606 a spoločnú správu výborov máte ako tlač 606a. Prosím teraz pána ministra zdravotníctva Slovenskej republiky pána Richarda Rašiho, aby vládny návrh zákona odôvodnil. Nech sa páči, pán minister, máte slovo.
Laurenčík, Milan, podpredseda NR SR (2021-12-14):
Poslednú faktickú poznámku k tomuto príspevku má pán poslanec Jaroslav Karahuta. Nech sa páči.
Kuriak, Milan, poslanec NR SR (2021-06-16):
Ďakujem za slovo. Kolega Marek, tvoj pohľad v rozprave bol dobrý a zrozumiteľný a jasný. Na Slovensku je čo naprávať na všetkých úrovniach. Určite nám toto volebné obdobie na očistu a poriadok stačiť nebude. V žiadnom prípade nemôžeme dopustiť, aby sa k moci opäť dostali tí, ktorí nám tu vládli nielen posledných dvanásť rokov. Nesmieme dovoliť, aby sa k moci opäť dostali ľudia zo SMER-u 1, SMER-u 2. Ale tiež sa už nikdy nesmie stať, aby vo vláde boli slotovci, dankovci, bugárovci a či aj noví progresívci, ktorí by napáchali iné škody, hlavne morálne. Na Slovensku za desaťročia doterajších vlád sa korupcia hlboko zakorenila na všetkých úrovniach. V každom regióne naprieč celým Slovenskom je plno malých kočnerovcov, kvietikovcov, bödörovcov a iných špekulantov, ktorí si službu cez politiku zamenil za biznis, za neprimerané prilepšovanie si a ukrajovanie zo spoločných peňazí. Treba nám minimálne dve volebné obdobia, aby sme Slovensko vrátili späť ľuďom a očistili od tých, ktorí zneužívali svoju moc a postavenie na všetkých úrovniach. Samozrejme, česť výnimkám, ktorí svoju prácu v politike brali ako poslanie a službu ľuďom, regiónom či našej krásnej krajine. Nesmieme už nikdy dovoliť, aby korupcia, arogancia a podvody, rozkrádanie pokračovalo. Obdobie našich ľudí musí skončiť. A verím, že vďaka súčasnej vláde aj skončí. Za tých niečo viac ako pätnásť mesiacov táto vláda ukázala, že im naozaj záleží na očiste Slovenska. A som rád, že aj mnohým... (Prerušenie vystúpenia časomerom.)
Laurenčík, Milan, podpredseda NR (2021-12-14):
Môžte to čítať v novinách, ale tu sme v parlamente a budete rozprávať slušne, lebo inak vás vykážem zo sály.
Kazda, Radovan, poslanec NR SR (2021-06-30):
Pán poslanec, vy ste hovorili, kritizovali ste súčasnú vládu, že nemala zvyšovať cenu nájmu na trhovú cenu. Aleže naopak mala ju zvýšiť podľa BPEJ, bonitovaných pôdno-ekologických jednotiek. No predstavte si, že sú dvaja podnikatelia, ktorí podnikajú v úplne rovnakom regióne na približne rovnakých pôdach a jeden podniká na štátnej pôde a druhý na súkromnej. Ten na súkromnej musí platiť nájom niekoľkonásobne vyššie, ako ten na tej štátnej. Je to obrovská nespravodlivosť a zároveň je to, je to obrovská ujma aj voči štátu, ktorý mohol mať, keby účtoval na základe trhových cien, tak mohol mať príjmy, teda Slovenský pozemkový fond. Takže táto nespravodlivosť sa diala desiatky rokov. Podieľali sa na nej práve aj vaše vlády, ale nehovorím len vaše, aj tie predchádzajúce vlády. To, že mali ho zvyšovať podľa bonitovaných pôdno-ekologických jednotiek, no to sa práve dialo, veď to sa práve dialo tie desaťročia, že sa to podľa BPEJ--éčiek ohodnocovalo. Ten samotný systém bol ešte, myslím, v 70. rokoch vybudovaný. On bol v poriadku z hľadiska toho, že sme získali predstavu o nejakých produkčných vlastnostiach pôdy, ale tie nehovoria vôbec nič, vôbec nič o trhovej cene pôdy. Práve naopak, tie BPEJ-éčky by mali z oceňovania zmiznúť, resp. marginalizovať sa len, marginalizovať ich len ako na jeden z určitých orientačných údajov, ktoré by mohli vstupovať do tej cenotvorby štátnej. Takže tá výčitka voči tomu, že sa snaží v súčasnosti, sa snaží teda Slovenský pozemkový fond, zvyšovať tú cenu, je naprosto nemiestna. Navyše tento proces sa deje už od 1. 1. 2020, čiže za predchádzajúcej.
Martinák, Ľuboš, poslanec NR SR (2018-12-05):
Ďakujem za slovo. Dúfam, že to budem stíhať. Tak na pána navrhovateľa Kollára. Áno, je to nevykonateľná vec, ktorú navrhujete, a síce ak mačka a pes bude prichytený pri čine. Keď je niekde za kriakmi, môže loviť, nemôže. Nemôžete to povedať. Alebo bude loviť o päť minút neskôr. Čiže táto vaša klauzula z môjho pohľadu praktického je nevykonateľná. Pani Zemanová; pán Kollár, ja som vám neskákal do reči. Pani Zemanová, čo som tým myslel, že poškodzuje prírodu? Som tým myslel genofond. Nemyslím to len ja, obyčajný lesník, keď tak mám povedať, ale myslel to aj pán profesor Hell a vôbec ochranárske združenia a tak ďalej. Takže o tom je to, pani Zemanová. Pani poslankyňa Zimenová, zle ste ma pochopili. Ja si myslím, že ste tu zneužili problém citovej výchovy. Citová výchova nemá slúžiť k tomu, aby sme poškodzovali prírodu. Má sa riešiť naprieč všetkými zákonmi, nevravím, že nie, ale nie na úkor toho, že budeme poškodzovať prírodu. Týmto návrhom jednoducho poškodzujeme prírodu. Čiže toľko k vám by som povedal. Pán Baránik nič extra konkrétneho nehovoril, len stále to isté. Pán Dostál, že ako to chcem riešiť? No jednoducho tak, ako je to momentálne v tomto zákone. Pokiaľ mačka je označená viditeľným znakom, to znamená postrojom alebo obojkom, nebudem ju loviť. Pokiaľ budem vidieť mačky v súlade s doterajším zákonom a ohrozujú prírodu, zrobím tak. Pán Pčolinský, áno, našiel som sa, lebo sú to moje témy, poľovníctvo, príroda, to som sa učil. A okrem toho... (Prerušenie vystúpenia časomerom.)
Viskupič, Marián, poslanec NR SR (2023-05-18):
Áno, začnem od konca. Ďakujem pekne za slovo. Jasné, to som sa možno teda zle vyjadril, samozrejme, toto sa týka jednotlivej platby a ja som to tak myslel, že keď človek pri tej jednotlivej platbe mal tých 10-tisíc a chcel zaplatiť, už sa naňho pozerá. Veď ono sa to takto aj obchádzalo, kľudne za opravu vozidla nemalo problém a dneska nie je problém, aby stála 12-15-tisíc. No čo robilo, no tak robili, robili servisy proste, že to boli vlastne dve faktúry po 4 990 a jedna proste so zvyškom, fakt to robilo zbytočné, zbytočné problémy, takže jednoznačne áno, týka sa to jednotlivej platby, o tom nie je pochýb. No a, samozrejme, však jasné, každý, každý poslanec má právo podať pozmeňujúci návrh, tak sme sa aj s Peťom bavili, my hovoríme 15-, kolega Kremský hovorí 10- a plénum rozhodne. Ja som svoj čas v rozprave venoval tomu, aby som teda tomu drobnému publiku, ktoré tu máme, a možno pár ľudí pri televízoroch ešte, aby som vysvetlil, prečo dáva zmysel 15- a prečo nie je dobrý nápad 10-. Takže nijakovsky neuberám kolegovi Kremskému, samozrejme, právo vidieť to inak a dať pozmeňujúci návrh v sume, teda akú on považuje za správnu. Veľmi pekne ďakujem.
Danko, Andrej, predseda NR SR (2016-06-14):
Ďakujem. Prerušujem rokovanie o tomto bode programu. Poprosím, odovzdám slovo a vedenie schôdze pánovi Hrnčiarovi.
Jarjabek, Dušan, poslanec NR SR (2018-06-13):
Ďakujem pekne za slovo. No, ja sa chcem poďakovať za tento exkurz pánovi poslancovi Čížovi už aj z toho dôvodu, že je to dosť ťažká téma preto, lebo nie je jednoduché hovoriť o istých vnútorných princípoch istých ľudí, prečo boli za alebo prečo boli proti tomuto štátu. Jedno je fakt, že v tomto parlamente stále sedia ľudia pamätníci, ktorí si pamätajú, a sedia tu ľudia, ktorí evidentne boli proti samostatnosti slovenskej. A nech sa teraz skrývajú za čokoľvek, oni ešte nemohli vedieť, aká tá Slovenská republika bude, a už proti nej boli. Hej? Takže toto nie je dôsledok toho, čo bolo po roku ´93, to je dôsledok ich myslenia spred roka ´93. Proste je to jednoducho tak. A netreba to skrývať za nejaké, za nejaké excesy, ktoré potom v roku ´93 sa vyskytli. Je to ich osobná trauma. My sme si, my sme sa s tými ľuďmi zžili, rešpektujeme ich, len problém týchto ľudí je taký, že oni sa nezžili s nami, ktorí sme túto republiku chceli, a stále majú akési výčitky svedomia v zmysle vyviňovať sa z toho, lebo je to fakt. Ja som veľmi rád, že možno príde ten čas, keď aj takíto ľudia sa v tejto republike budú cítiť dobre. A pripomína mi to otázku novostavby Slovenského národného divadla. Tiež proti nej mnohí bojovali, bojovali, bojovali a ja som teraz veľmi rád, že do tej novostavby Slovenského národného divadla chodia ľudia, ktorí to divadlo nechceli, ktorí bojovali proti dokončeniu Slovenského národného divadla, novostavby Slovenského národného divadla, a predsa tam teraz chodia na predstavenia a cítia sa v tom divadle veľmi dobre a tie predstavenia chvália, lebo tie predstavenia sú naozaj niektoré veľmi dobré, a už nikto nehovorí o tom, či to Národné divadlo chceli, alebo nechceli. A tak je to aj s republikou.
Figeľ, Ján, podpredseda NR SR (2013-05-30):
Ďakujem pekne aj ja. Teraz budeme pokračovať v rozprave, do ktorej sú ešte písomne prihlásení páni poslanci Matovič, Mikuš, Miškov a Hlina. Takže pán Igor Matovič, nech sa páči.
Danko, Andrej, podpredseda NR SR (2024-01-17):
Poslankyňa Nash.
Zmajkovičová, Renáta, podpredsedníčka NR SR (2013-09-05):
Ďakujem, pán minister. Ďalšiu otázku položil pán poslanec Zsolt Simon ministrovi práce, sociálnych vecí a rodiny Slovenskej republiky Jánovi Richterovi: „Vážený pán minister, podľa rebríčka Svetového ekonomického fóra v rámci krajín EÚ je horšia situácia v podmienkach podnikania ako na Slovensku už len v Grécku. Toto hodnotenie potvrdzuje, že Ficovou vládou prijaté opatrenia zhoršili situáciu, keďže za jeden z dôvodov zhoršenia sa konštatuje zmena pružnosti Zákonníka práce. Kedy začnete revidovať Zákonník práce a odstránite vami prijaté negatívne riešenia?“ Nech sa páči, pán minister, máte slovo.
Figeľ, Ján, podpredseda NR SR (2015-10-07):
Ďakujem pekne. To bolo záverečné vystúpenie a reakcia vo všeobecnej rozprave. Týmto ju vyhlasujem za skončenú. Pán navrhovateľ, chcete sa vyjadriť k rozprave? To je záverečné slovo. Máte záverečné slovo, nech sa páči.
Kollár, Jozef, poslanec NR SR (2010-10-13):
Ďakujem pekne. Vážený pán predsedajúci, dajte, prosím, hlasovať o návrhu, aby Národná rada Slovenskej republiky prerokovala predmetný vládny návrh zákona v druhom čítaní. Ďakujem pekne.
Kollár, Boris, predseda NR SR (2023-01-31):
A, pán poslanec, dnes nám nenadávajte. (Smiech v pléne.)
Žiga, Peter, podpredseda NR SR (2023-12-19):
Pán poslanec Šmilňák.
Glváč, Martin, podpredseda NR SR (2018-09-19):
Vážené panie poslankyne, vážení páni poslanci, pokračujeme v popoludňajšom rokovaní siedmeho dňa 34. schôdze Národnej rady Slovenskej republiky. Ďalším bodom programu, ktorým je druhé čítanie o návrhu poslancov Petra Antala, Tibora Bastrnáka, Bélu Bugára, Eleméra Jakaba a Petra Kresáka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov. Návrh zákona je pod tlačou 1040, spoločná správa výborov má tlač 1040a. Dávam slovo poslancovi Petrovi Antalovi, aby návrh zákona odôvodnil, nech sa páči. (Rokovanie o návrhu poslancov Národnej rady Slovenskej republiky Petra Antala, Tibora Bastrnáka, Bélu Bugára, Eleméra Jakaba a Petra Kresáka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov , tlač 1040.)
Senko, Ján, poslanec NR SR (2019-02-01):
Teraz, pán predsedajúci, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a výboru pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 22. marca 2019 a gestorský výbor do 25. marca 2019. Prosím, dajte hlasovať.
Pellegrini, Peter, predseda NR SR (2014-11-27):
Nech sa páči.
Paška, Pavol, predseda NR SR (2012-08-02):
Ďakujem pekne, pán premiér. Poprosím vás teraz, aby ste vo vašom limite 15 minút odpovedali na vám adresované otázky. Prvá je od pána poslanca Štefanca a znie: „Pán premiér, vo verejných financiách ste vraj objavili dieru 500 mil. eur. Prečo teda riešite čiastku 40 mil. v skrátenom legislatívnom konaní a neriešite väčšie sumy? Táto argumentácia vás len usvedčuje z výmyslov, ktorými zakrývate zlodejinu na peniazoch ľudí v druhom pilieri.“ Nech sa páči, pán premiér.
Hrnčiar, Andrej, podpredseda NR SR (2018-09-13):
Jedna faktická poznámka, nech sa páči, pani poslankyňa Shahzad.
P. Hrušovský, predseda NR SR: (2004-10-28):
(Hlasovanie.) 141 prítomných, 118 za, 2 proti, 20 sa zdržalo, 1 nehlasoval. Národná rada Slovenskej republiky návrh schválila do tretieho čítania . Otváram rozpravu. Chcem sa opýtať, či sa hlási do rozpravy niekto z prítomných pánov poslancov. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
Raši, Richard, poslanec NR SR (2018-01-31):
Chcem poprosiť poslancov výboru mandátového a imunitného, o 12.00 hod. budeme vo výbore pre verejnú správu mať krátke zasadnutie kvôli nastúpeniu náhradníka za pána poslanca Drobu. Teraz o 12.00 hod. výbor pre verejnú správu. Ďakujem.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 126 poslancov, za 68, proti 34, zdržalo sa 22, nehlasovali 2. Uvedený návrh sme schválili.
S. Kahanec, poslanec: (2008-04-03):
Ja by som k tomu chcel ešte doplniť, že pre tých, ktorí sa k inštitútu rodiny stavajú zodpovedne a uvedomujú si, že budúcnosť štátu či národa nemôže byť založená len na naplnení podmienok ekonomického či technického, či kultúrneho rozvoja, pre tých je úplne jasné, že tieto podmienky pre budúcnosť štátu nestačia. A už vonkoncom budúcnosť štátu či spoločnosti nemôže byť založená len na konzumnom prístupe, aj keby sme všetci „konzumovali“ len tie najlepšie a najvhodnejšie veci. Budúcnosť si totiž vyžaduje aj plnenie základnej podmienky pre existenciu budúcich generácií. Teda aj plnenie podmienok pre zabezpečenie priaznivého demografického vývoja. A tento demografický vývoj si zasa nevyhnutne vyžaduje existenciu normálnej rodiny a existenciu rodiny aj v budúcnosti, to znamená, jej pokračovateľov, jej deti. Preto predkladaná novela zákona, preto podpora sleduje v tomto zákone predovšetkým podporu viacdetných rodín a sleduje tým aj zlepšenie demografického vývoja a sleduje, samozrejme, aj zlepšenie ekonomickej situácie v rodine. Súvisí s tým aj podpora pre uzavretie prvého manželstva. Teda aj podpora rodiny ako základného a prirodzeného vzťahu pre spoločný život muža a ženy, ktorý, ako ukazuje celý doterajší vývoj v histórii ľudstva, je tým najlepším prostredím nielen pre prínos pre spoločnosť od oboch rodičov, teda tých, ktorí sa rozhodli pre spoločnú cestu životom a ktorí tejto spoločnosti prispievajú svojou prácou. Ale predovšetkým je to prínos na vytvorenie toho najlepšieho, najvhodnejšieho prostredia pre deti, ktoré by mali byť naplnením tohto vzťahu. Tým, samozrejme, nechcem spochybňovať, že existujú rodiny, kde sa nepodarí naplniť tieto podmienky. Ale myslím si, že väčšina ľudí v spoločnosti je založená práve na tejto podmienke. No a toto najlepšie prostredie pre deti potom dáva šancu, aby deti mohli byť tou budúcou generáciou, aby deti mohli zabezpečiť dôchodkový systém pre súčasnú generáciu a aby deti mohli pokračovať v rozvoji spoločnosti. A deti sú potom zároveň aj šancou pre dobrý vývoj i budúcnosť spoločnosti a národa. A existuje aj mnoho detí, ktorým nebolo dopriate takéto prostredie a ktoré by nám všetkým vedeli veľmi pútavo rozprávať o tom, ako im chýba vlastná rodina, ako im chýba otec a mama. Preto sa takisto pripájam k výzve pána predkladateľa, aby sme využili šancu a podporili rodinu ako inštitút, podporili sociálnu situáciu predovšetkým vo viacdetných rodinách a podporili aj tých, ktorí si svoju rodinu zakladajú, tým, že podporíme predložený návrh zákona. Ďakujem pekne. (Potlesk.)
Šeliga, Juraj, podpredseda NR SR (2021-01-14):
Pani poslankyňa Halgašová ako ďalšia v rozprave, nech sa páči.
T. Cabaj, podpredseda NR SR: (2009-12-03):
návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a zákon č. 16/2004 Z. z. o Slovenskej televízii v znení neskorších predpisov . Návrh zákona má tlač 1329. Návrh na jeho pridelenie na prerokovanie výborom je v rozhodnutí č. 1356. Prosím teraz pána poslanca Dušana Jarjabka, aby návrh odôvodnil. Ešte raz pripomínam všetkým poslancom a poslankyniam, ktorí majú potrebu čokoľvek si povedať, aby to urobili mimo rokovacej sály. Chcem požiadať skupinku naľavo pri dverách, o dva metre budete mimo rokovacej sály, tam sa môžete už aj hádať. Takže, nech sa páči, pán poslanec.
Bugár, Béla, podpredseda NR SR (2018-03-13):
Nech sa páči, prezentujme sa a hlasujme. (Hlasovanie.) Prítomných 120, za 106, 2 sa zdržali, 12 nehlasovali. Návrh sme schválili. Prosím teraz pána poslanca Bučeka, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti (tlač 799). (Hlasovanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov , tlač 799.)
Bugár, Béla, podpredseda NR SR (2010-08-05):
Na vystúpenie pána ministra s faktickými poznámkami štyria poslanci. Končím možnosť sa prihlásiť do faktických poznámok. Pán poslanec Vážny.
Laššáková, Jana, podpredsedníčka NR SR (2015-01-30):
Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Švejna, Hlina, Kuffa, Hraško, Nachtmannová. Končím možnosť prihlásiť sa do rozpravy ústne. Nech sa páči, pán poslanec Švejna, máte slovo.
Kollár, Boris, predseda NR SR (2023-06-20):
Otváram v rámci tretieho čítania rozpravu. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu ústavného zákona ako celku. Pán spoločný spravodajca, prosím, uveďte odporúčanie gestorského výboru.
Paška, Pavol, predseda NR SR (2013-05-15):
(Hlasovanie.) 146 prítomných, 84 za, 62 sa zdržalo. Sme v treťom čítaní . Otváram rozpravu. Nemám prihlášku, vyhlasujem ju za skončenú.
Hrnčiar, Andrej, podpredseda NR SR (2018-05-28):
Šesť faktických poznámok. Nech sa páči, pán poslanec Schlosár.
Jurinová, Erika, podpredsedníčka NR SR (2014-11-08):
Ďakujem, pán poslanec. Pani poslankyňa Zmajkovičová oznámila, že nebude vystupovať. Dávam teda možnosť prihlásiť sa do rozpravy ústne. Všetci sú prihlásení? Uzatváram možnosť prihlásiť sa do rozpravy. Do rozpravy je prihlásených... (Hluk v sále.) Ale no! Tak páni technici, áno, aj technici už toho majú dosť. Takže ešte raz, máme dvadsaťtri prihlásených poslancov do ústnej rozpravy. Takže budem čítať menný zoznam poslancov. (Hluk v sále.) Uzatváram možnosť prihlásiť sa. Posledné číslo, akože dosť, bolo tam číslo 21. Takže budem čítať: pani poslankyňa Vášáryová, poslanec Kollár, Novotný, Kiššová, Fecko, Poliačik, Mičovský, Frešo, ďalší, keby ste mi ďalší list umožnili vidieť, o jedno, prosím, vrátiť späť, Frešo je ôsmy, 9 pani Nicholsonová. Ešte možno ak by ste pani Vášáryovej zmenili. Dobre. Pani poslankyňa Nicholsonová č. 9, 10 pán poslanec Chren, pán poslanec Jarjabek, Susko, Blaha, Hraško, Galko, Kadúc, Číž, Pollák, Hlina, Viskupič a posledný by mal byť pán poslanec Mihál. Takže dvadsať jedna poslancov. S tým že, prosím vás, prvou pani poslankyňou Vášáryovou. Je prihlásená do rozpravy, predpokladám, nie ako procedurál. Takže dávam slovo prvej prihlásenej do rozpravy, pani poslankyni Vášáryovej.
T. Glenda, poslanec: (2008-02-14):
Národná rada Slovenskej republiky uznesením č. 665 z 11. decembra 2007 pridelila vládny návrh zákona o komoditnej burze a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov na prerokovanie v druhom čítaní vo výboroch do 24. januára 2008 a v gestorskom výbore do 25. januára 2008: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre pôdohospodárstvo, životné prostredie a ochranu prírody. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporúčali Národnej rade Slovenskej republiky schváliť: Ústavnoprávny výbor Národnej rady uznesením č. 313 z 23. januára 2008, Výbor Národnej rady pre hospodársku politiku uznesením č. 281 z 22. januára 2008 a Výbor Národnej rady pre pôdohospodárstvo, životné prostredie a ochranu prírody uznesením č. 221 z 22. januára 2008. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 až 12 hlasovať s odporúčaním schváliť. Gestorský výbor na základe stanovísk výborov k vládnemu návrhu zákona o komoditnej burze odporúča Národnej rade Slovenskej republiky vládny návrh zákona o komoditnej burze schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady v druhom čítaní bola schválená uznesením č. 297 z 29. januára 2008. Súčasne ma výbor poveril ako spravodajcu výborov predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku. Pán predsedajúci, skončil som, otvorte rozpravu.
Heger, Eduard, poslanec NR SR (2016-10-20):
No ja s hlasom som, no tak, že ešte... (Neutíchajúci ruch v sále a prerušenie vystúpenia predsedajúcou.)
Šimečka, Michal, podpredseda NR SR (2024-01-11):
Ďakujem pekne. Ďakujem pekne. Pán poslanec Pročko.
Grendel, Gábor, podpredseda NR SR (2020-06-09):
Prezentujme sa a hlasujme. (Hlasovanie.) Prítomných 133, za 88, proti 1, zdržalo sa 41 poslancov, nehlasovali 3. Konštatujem, že pozmeňujúci návrh pani poslankyne Záborskej sme schválili. A prosím ju, aby netelefonovala v rokovacej sále. Prepáčte. Ďakujem. Pán spravodajca.
Danko, Andrej, podpredseda NR SR (2024-04-24):
Pán poslanec Michelko.
Pročko, Jozef, poslanec NR SR (2021-12-03):
Pán Mazurek, vaša nenávisť, agresia a vaša vnútorná rozpoltenosť je dôkazom toho, že vy nevnímate realitu. Ja som videl teraz také video, kde ste vystupovali a do toho nastrihali Hitlera. Mňa mrazilo. Mňa mrazilo. Vy ste, vy ste presne človek, ktorý nepočúva, čo sa tu rozpráva, ale jednoducho chcete si svojich voličov presvedčiť o klamstvách, ktoré im dávate. A tá vaša, to vaše radikálne vystupovanie, aj toto, čo ste tu predviedli, vy ste išli, človek vás ani nepočúva, veď vy v kuse idete, vy dáte ten istý temporytmus agresívny, dáte tú istú agresiu, tú istú nenávisť a človek vás potom po čase prestane počúvať. V kuse urážate ľudí, urážate nás tuná, urážate mojich kolegov, nadávate nám do hlupákov, nadávate nám do idiotov, do pedofilov. Nadávate nám, robíte z nás ľudí, ktorí ubližujú. Pán Mazurek, ja vás len ľutujem, ja želám vašej rodine, aby ste prežili pokojný život, aby ste mali, aby ste mali šťastné, naozaj šťastné chvíle so svojou rodinou, aby nikto z vašej rodiny nezomrel na covid. Ja vám želám, pán Mazurek, možnože keď budete mať viac rokov, lebo vy ste sa stal veľmi mladý poslancom Národnej rady a podľa mňa vám to veľmi ublížilo, pretože nič v živote ste neurobili, nikdy v živote ste nepracovali, nikdy v živote ste nemuseli niečo dokázať, len tým, že kričíte tu a na mítingoch a urážate ľudí, stoja za vami radikálni občania. Pán Mazurek, úprimne zo srdca vám želám, nech sa vám darí aj celej vašej rodine, možno raz pochopíte, že toto, čo... (Prerušenie vystúpenia časomerom.)
Á. Biró, poslankyňa: (2007-02-07):
Anglický preklad dalo by sa presnejšie preložiť ako neodôvodnený, neopodstatnený a bez príčiny a táto forma je aj v iných právnych predpisoch a nie slovo nerozumné. Ja sa taktiež domnievam, že v prípade povinných osôb jednoduchý referent dostane tým obrovskú právomoc a subjektívnu právomoc rozhodovať o tom, či žiadosť občana je rozumná, alebo nerozumná, či jej rozumie, alebo nerozumie, dokonca v odôvodnení pani kolegyňa Angyalová veľmi jasne povedala, že jej ide skôr o to, že lehota je krátka alebo úrad nemá dostatočnú kapacitu. Ale obidve veci zákon nejakým spôsobom, nie že nejakým spôsobom v ďalších paragrafoch rieši a doteraz to vôbec žiadny problém nespravil. Takže taktiež protestujem proti takémuto... (Prerušenie časomierou.)
Danko, Andrej, podpredseda NR SR (2024-04-30):
Pán poslanec Dostál.
V. Veteška, podpredseda NR SR: (2005-02-04):
Pán minister, nemôžem dovoliť ešte pokračovať ďalej. Ešte raz prosím, keby ste tie rokovania, ktoré máte mimo oficiálneho rokovania parlamentu, urobili za dverami. Pán Vážny, pán Urbáni, pán Vavrík! Nech sa páči, pán minister, pokračujte, prosím.
Borec, Tomáš, minister spravodlivosti SR (2015-09-24):
Ďakujem, pán predseda. Takže dovoľte, aby som v prvom čítaní uviedol návrh zákona, ktorý bol vypracovaný na základe plánu legislatívnych úloh vlády Slovenskej republiky na rok 2015. Ide o návrh zákona, ktorý súčasne reflektuje odporúčania hodnotiacej správy Slovenskej republiky v rámci štvrtého kola vzájomných hodnotení výborom expertov Rady Európy na hodnotenie opatrení proti praniu špinavých peňazí a financovania terorizmu. V neposlednom rade aj v súlade s článkom 125 ods. 3 Ústavy Slovenskej republiky reaguje na nález Ústavného súdu Slovenskej republiky PL. ÚS 10/2014 týkajúcim sa získavania a oznamovania telekomunikačných údajov, ktorým Ústavný súd vyslovil nesúlad niektorých zákonov s Ústavou Slovenskej republiky, Listinou základných slobôd a práv a Dohovorom o ochrane ľudských práv a základných slobôd. Návrhom sa súčasne vykonáva aj čiastočná transpozícia smernice Európskeho parlamentu a Rady 2012/29/EÚ z 25. októbra 2012, ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie Rady 2001/220/SVV do právneho poriadku Slovenskej republiky, a to vo vzťahu k úprave procesných práv poškodených v trestnom konaní, a úplná transpozícia smernice Európskeho parlamentu a Rady 2014/62/EÚ o trestnoprávnej ochrane eura a ostatných mien proti falšovaniu, ktorou sa nahrádza rámcové rozhodnutie Rady 2000/383/SVV, a to do právneho poriadku Slovenskej republiky. Tematicky možno zhrnúť obsah návrhu zákona nasledovne: Ide o riešenie problematiky falšovania liekov a boja proti nelegálnemu obchodu s látkami s hormonálnym a anabolickým účinkom, ďalej riešenie problematiky tzv. cudzích bojovníkov, tzv. foreign fighters. Ďalej riešenie vybraných odporúčaní výboru MONEYVAL, čiastočná transpozícia smernice 2012/29/EÚ v častiach týkajúcich sa garancie procesných práv poškodených v trestnom konaní, úplná transpozícia smernice 2014/62/EÚ a napokon riešenie problematiky uchovávania a využívania takzvaných prevádzkových a lokalizačných telekomunikačných úradov na účely trestného konania a mimotrestného konania. Tento návrh zákona bol vypracovaný v spolupráci s dotknutými štátnymi orgánmi a je výsledkom odbornej diskusie orgánov a aplikácie týchto právnych noriem. Návrh zákona nebude mať vplyv na rozpočet verejnej správy, podnikateľské prostredie ani vplyv na životné prostredie a ani na informatizáciu spoločnosti. Sociálne vplyvy sú popísané v doložke vybraných vplyvov a v príslušných prílohách. Návrh zákona bol schválený vládou Slovenskej republiky na rokovaní 26. augusta 2015. Ďakujem pekne, pán predseda, toľko úvodom.
Glváč, Martin, podpredseda NR SR (2017-12-01):
Pán poslanec Hrnko, poprosím kľud v sále.
Bugár, Béla, podpredseda NR SR (2017-12-08):
Pán poslanec Mizík.
P. Hrušovský, podpredseda NR SR: (2001-11-06):
E. Rusnáková, poslankyňa: Ďakujem. Chcela by som zareagovať na dve veci. Dúfam, že pani poslankyňa Mušková to myslela len ako večerný vtip, že mám súhlas pána ministra školstva na to, aby som vystúpila v rozprave. Samozrejme, že tá relevantná poznámka, ktorá sa týkala toho, či vyšší územný celok má byť tým, s kým bude ministerstvo školstva dohadovať študijné a učebné odbory, ktoré sú potrebné na regionálny rozvoj a po ktorých je dopyt na trhu práce, je poznámkou, nad ktorou naozaj sme rozmýšľali...
Halgašová, Jarmila, poslankyňa NR SR (2020-04-28):
Ja len v krátkosti budem reagovať za, na pána poslanca, zrejme nečítal programové vyhlásenie vlád, predchádzajúcich vlád, pretože, ktoré pripravovali rovnako aj strana SMER, SMER – SD, a tam neboli naozaj žiadne konkrétne ciele, o číslach ani nehovorím. Takže neviem, skúste si prečítať ešte raz toto programové vyhlásenie vlády a porovnať s predchádzajúcimi roky a roky dozadu a možno si skúste aj pozrieť súvisiacu problematiku, o ktorej sa tam hovorí, pretože by ste sa teraz nepýtali na otázky, ktoré ste sa pýtali. Potravinová sebestačnosť, priame platby, II. pilier. Tak pán minister Jahnátek presunul finančné prostriedky v objeme až 17 % do prvých, do I. piliera a všetky Roškové sa tešili, pretože nemuseli robiť nič, stačilo siať kukuricu, repku a tak ďalej, a dostali peniaze. Nohy mohli mať vyložené, čiže práve tú potravinovú sebestačnosť chceme napríklad dosiahnuť tak, že budeme peniaze dávať viacej na podporu produkcie, na špecializovaná rastlinnú výživu, na, na špecializovaná rastlinnú produkciu, na živočíšnu produkciu. Budeme podporovať potravinársky priemysel a spracovanie produktov, tak preto sa pozrite na zahraničné saldo, ak sa šplhá k 2 mld. eur. Čiže toto všetko, tieto všetky opatrenia, ktoré ste tam čítali, a vrátane legislatívy, že ju zosúladíme, že odstránime zbytočnú byrokraciu, budú slúžiť na to, aby bolo na našich pultoch viac slovenských potravín ako doteraz. 800 kamiónov denne chodí momentálne na Slovensko s potravinami, aby sme sa dokázali uživiť. Ďakujem.
Grendel, Gábor, podpredseda NR SR (2021-05-28):
Pán poslanec Kočiš, ako posledný s faktickou poznámkou.
S. Kahanec, poslanec: (2008-05-22):
A k druhej veci, o tom korupčnom prostredí. Ja netvrdím, že v samospráve nemôže byť korupčné prostredie. Ale porovnajme, Krajský stavebný úrad – jeden šéf, Mestské zastupiteľstvo alebo obecné zastupiteľstvo, síce jeden šéf, primátor alebo starosta, ale na druhej strane VZN, ktoré je potrebné k schváleniu územného plánu. Sú na to potrebné tri pätiny poslancov zastupiteľstva. Tak kde je teoreticky korupčnejšie prostredie? Tam, kde rozhoduje jeden úradník alebo kde majú rozhodnúť poslanci v kvóre 3/5? Ďakujem pekne.
Hlina, Alojz, poslanec NR SR (2014-01-30):
Vážená pani predsedajúca, vážené kolegyne, kolegovia, ďakujem veľmi pekne. Ako sa hovorí, keď má byť video, tak nech je poriadne. Tak keď ste včera nám púšťali video, tak dovoľte, aby som vám aj ja pustil jedno pekné video, ktoré nám krásne zadokumentuje, ako by povedali bratia Česi, oč tady kráčí, hej, aby sme to teda vedeli presne. Poprosím kolegov technikov, aby mi prípadne s tým pomohli. (Prerušenie vystúpenia predsedajúcou.)
Raši, Richard, poslanec NR SR (2020-07-09):
Dnes o 12.30 hod. je pokračovanie rokovanie výboru pre nezlučiteľnosť funkcií. Ďakujem pekne.
Bugár, Béla, podpredseda NR SR (2010-09-08):
Na vystúpenie pána poslanca s faktickými poznámkami pätnásti poslanci. Končím možnosť sa prihlásiť s faktickými poznámkami. Posledný je pán poslanec Kaník. Takže, pán poslanec Krnáč, nech sa páči.
T. Cabaj, podpredseda NR SR: (2010-03-04):
Teraz ešte dávam priestor spravodajcovi, ktorého určil gestorský výbor pre vzdelanie, mládež, vedu a šport, pánu poslancovi Martinovi Froncovi a žiadam ho, aby informoval Národnú radu o výsledku prerokovania tohto návrhu vo výboroch a aby zároveň odôvodnil stanovisko gestorského výboru.
Pellegrini, Peter, predseda NR SR (2024-02-08):
Prezentujme sa a hlasujme o návrhu 2 a 5 z pozmeňujúceho návrhu pani poslankyne Kolíkovej. (Hlasovanie.) Prítomných 145 poslancov, za 58, proti 78, zdržalo sa 9. Tieto body sme neschválili.
Fecko, Martin, poslanec NR SR (2016-09-08):
... v Národnej rade. No, veď predsa nechcete mi povedať, že kolegovia, ktorí pripravovali tento rokovací poriadok, medzi ktorými, samozrejme, som nebol, pretože som tu zatiaľ „iba šiesty rok“, veď predsa v § 30 máme, že Národná rada môže bez rozpravy uzniesť sa na dĺžke rečníckeho času v rozprave. Nemôže sa uzniesť na kratšom čase ako desať minúť, a ak ide o člena povereného poslaneckým klubom, na kratšom čase ako 20 minút, ak tento zákon neustanovuje inak. Veď predsa už toto my to tu máme. Veď ja som tu zažil na vlastnej koži, keď sme tu už boli, že mali sme Národnou radou odsúhlasený skrátený čas na rozpravu a na vystúpenie. Tak predsa, kolegovia, nehnevajte sa, neverím, že tu bude znovu, lebo v § 29a, že dva poslanecké kluby sa musia uzniesť na skrátení tohto času, neverím, že znovu tu bude iba jedna partaj, to znamená iba jeden klub, ako to bolo v minulom volebnom období, to znamená, stále tu bude nejaká dvojkoalícia, aspoň si dúfam do budúcna, to znamená, že stále to vedenie Národnej rady môže si na tú schôdzu povedať, že 10, 20 minút, vybavené. Takže, vážení, aké skracovanie času? Ďakujem pekne.
Pellegrini, Peter, predseda NR SR (2015-11-24):
Ďakujem pekne, pán minister. Pán spravodajca, chcete zaujať stanovisko? (Reakcia spravodajcu.) Áno, nech sa páči.
Figeľ, Ján, podpredseda NR SR (2012-12-05):
S reakciou na faktickú poznámku, nech sa páči, pán poslanec Fronc.
Číž, Miroslav, podpredseda NR SR (2015-05-12):
Ďakujem pán spravodajca za spravodajskú správu. Otváram rozpravu. Písomnú prihlášku do rozpravy nemám. Pýtam sa preto, či sa hlási niekto do rozpravy ústne. Neregistrujem žiadneho pána poslanca, tak mi dovoľte vyhlásiť rozpravu za skončenú. Chce ešte zaujať nejaké stanovisko pán navrhovateľ? (Reakcia navrhovateľa.) Nie, ďakujem. Pán spravodajca? Ďakujem. Prerušujem rokovanie o tomto bode programu. Kolegyne, kolegovia, no máme ešte jednu minútu. Je všeobecný súhlas, aby sme ešte pokúsili sa prerokovať návrh výboru? Áno? (Súhlasná reakcia z pléna.) Takže, kolegyne, ešte dáme, teda nasleduje druhé čítanie o návrhu výboru pre pôdohospodárstvo a životné prostredie na vydanie zákona, ktorým sa dopĺňa zákon č. 281/1997 Z. z o vojenských obvodoch a zákon, ktorým sa mení zákon č. 222 o organizácii miestnej štátnej správy a o zmene a doplnení niektorých zákonov v znení neskorších predpisov, parlamentná tlač 1400, spoločná správa č. 1400a. Návrh uvedie poverený člen výboru, pán poslanec Zsolt Simon. Má slovo. (Rokovanie o návrhu Výboru Národnej rady Slovenskej republiky pre pôdohospodárstvo a životné prostredie na vydanie zákona, ktorým sa dopĺňa zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení neskorších predpisov , tlač 1400.)
Grendel, Gábor, poslanec NR SR (2017-09-14):
Ďakujem za slovo, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o obecnom zriadení (tlač 640). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní.
Čaplovič, Dušan, poslanec NR SR (2011-04-05):
Pridávam sa, čo povedal pán poslanec Kaliňák, keďže som poslancom mestského zastupiteľstva, tento zákon je nekvalitný, nebudem hlasovať.
Kollár, Boris, predseda NR SR (2021-05-04):
Ďakujem. Na predrečníka evidujem šesť faktických poznámok. S prvou poznámkou, faktickou, vystúpi pán poslanec Suja, nech sa páči, máte slovo.
Hort, Milan, podpredseda NR SR (2010-08-06):
Pán poslanec, ten mikrofón druhýkrát trošku bližšie pred ústa, aby bolo lepšie rozumieť. Reagovať bude teraz pán poslanec Mojmír Mamojka. Nech sa páči.
T. Cabaj, podpredseda NR SR: (2010-02-02):
Ja len pre poriadok poviem, že ak by sme mali aj termín ihneď a rokujeme v skrátenom konaní, tak sa to prerokuje v druhom čítaní iba vtedy, keď je spoločná správa. Takže nevidím v tom žiaden problém, ale budeme o tom hlasovať. Nikto sa ďalej nehlási, vyhlasujem rozpravu za skončenú. Pani predkladateľka asi niet sa k čomu vyjadriť, budete to predkladať vo výboroch. Pani spravodajkyňa tiež sa už nevyjadrí. Prerušujem rokovanie o tomto bode programu. Panie poslankyne, poslanci, aj keď sa hovorí, že na Hromnice o hodinu více, je 19.00 hodín, takže nám to na rokovaní nepridáva. Končím dnešné rokovanie. Len pre poriadok chcem uviesť, že tak ako sa schválili body programu, zajtra ráno o 9.00 hodine budeme pokračovať tromi vládnymi návrhmi zákonov, ktoré uvedie pán podpredseda vlády Dušan Čaplovič. Potom by sme pristúpili k rokovaniu podľa schválených bodov programu ešte dvomi zákonmi, ktoré tu má pán minister zdravotníctva, a tak následne podľa schválených bodov programu. Prajem všetkým príjemnú dobrú noc. (Prerušenie rokovania o 19.01 hodine.)
Hlina, Alojz, poslanec NR SR (2014-07-09):
Ďakujem veľmi pekne. Ja len pre zápis, prípadne pre pána premiéra, že pán premiér, ak by ste nevedeli, tak vám tu doniesli, váš minister spolu s jeho štátnym tajomníkom tu normálne sa bijú medzi sebou s vašimi poslancami. No, celé je to tu riadny bordel, to teda treba riadne, korektne informovať. Prosím vás pekne, však teraz som si dal tú robotu, že som si pozrel ten pozmeňovací návrh. Však to je, v pozmeňovacom návrhu definujete, viete, toto je vládny návrh zákona, to neni novela, vy teraz robíte návrh zákona, to znamená, ste ju nejak robili, nejak medzirezortné pripomienkové konanie, dvere sú otvorené na Špitálskej, však vládni poslanci tam nemajú vstup zakázaný. Poďme sa pozrieť, možno tam je, neviem. Proste, čiže tu bola možnosť a vy v pozmeňovacom návrhu definujete, nie že nejakú korektúru typu čiarka, pomlčka, niečo administratívne. Vzhľadom na, že, ani sa mi to nechce čítať, prosím vás, keby si niekto dal tú robotu, vy definujete základ, čiže vy basement toho zákona definujete v pozmeňovacom návrhu, ktorý sami si tu predložíte. Jeden by tomu neuveril! Pán premiér, by ste neverili, čo tu vám stvárajú v parlamente. Naozaj sa tu tlčú už medzi sebou, nechýba veľa, možno je šťastie, že pán Burian je na balkóne, kolegyne dole, a už by si skočili do vlasov. Proste to tu je z toho cítiť. Proste to je sen, aby vládny poslanec k návrhu vládneho zákona čítal 13-stranový pozmeňovací návrh a ešte v definíciách úplne základných, bázických. To znamená, niečo vám tam nefunguje, vážení, no niečo vám tam nefunguje, prosím vás! Ale buďte úctiví ku nám, čo my s tým máme? Teda pre ľudí tejto krajiny to je v zásade – ináč to treba povedať a tým končím – dobrá správa. Ďakujem.
M. Číž, podpredseda NR SR: (2010-03-05):
Máte slovo.
Šimečka, Michal, podpredseda NR SR (2024-05-09):
Ďakujem pekne. Pán poslanec Stachura, nech sa páči.
Simon, Zsolt, poslanec NR SR (2016-06-14):
Ďakujem pekne. Vážený pán predseda, dávam návrh, aby ministerka pôdohospodárstva a rozvoja vidieka predložila Národnej rade správu. Za prvé správu o zavedení realizácie Geografického informačného systému v zmysle právnych predpisov Európskej únie a v podmienkach Slovenskej republiky vrátane odhadu škôd pre Slovenskú republiku a farmárov v prípade porušenia povinností. Tu hrozia značné škody pre Slovenskú republiku. Bolo by dobré, keby Národná rada bola o týchto skutočnostiach informovaná. Ďalej správu o realizácii programu cezhraničnej spolupráce, ktorých je riadiacim orgánom Ministerstvo pôdohospodárstva a rozvoja vidieka Slovenskej republiky pre roky 2014 – 2020. Mám informácie, že tu Slovenská republika je v značnom omeškaní, a bolo by dobré, keby sme dostali takúto správu. A za tretie informáciu o počte výziev a stave kontrahácie pre Program rozvoja vidieka 2014 – 2020 vrátane informácie o počte vyhodnotených a podpísaných zmlúv. Ďakujem.